Komisijos reglamentas (EEB) Nr. 1180/91
1991 m. gegužės 6 d.
iš dalies keičiantis Reglamentą (EB) Nr. 1014/90, nustatantį išsamias spiritinių gėrimų apibrėžimo, aprašymo ir pateikimo įgyvendinimo taisykles
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1989 m. gegužės 29 d. Tarybos reglamentą (EB) Nr. 1576/89, nustatantį bendrąsias spiritinių gėrimų apibrėžimo, aprašymo ir pateikimo taisykles [1], ypač į jo 6 straipsnio 3 dalį,
kadangi išsamios spiritinių gėrimų apibrėžimo, aprašymo ir pateikimo įgyvendinimo taisyklės nustatytos 1990 m. balandžio 24 d. Komisijos reglamentu (EB) Nr. 1014/90 [2]; kadangi siekiant apsaugoti nuo nesąžiningos konkurencijos keletą terminų, naudojamų kartu su tradiciniais metodais pagamintų spiritinių gėrimų prekiniais pavadinimais, šie terminai turėtų būti ribotai vadinami tik spiritiniais gėrimais, apibrėžtais šio reglamento priede;
kadangi šiame reglamente numatytos priemonės atitinka Spiritinių gėrimų vykdomojo komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 1014/90 papildomas 7a straipsniu:
"7a straipsnis
Terminai, papildantys prekinius pavadinimus ir nurodyti šio reglamento priede, yra skirti jame apibrėžtiems produktams.
Spiritiniai gėrimai, neatitinkantys specifikacijų, patvirtintų minėtame priede apibrėžtiems produktams, negali būti vadinami terminais, nurodytais apibrėžtiems produktams."
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1991 m. gegužės 6 d.